
	Targed 1
	Cefnoga unrhyw bwyntiau a dadleuon rwyt yn eu cyflwyno gyda chyfeiriadau at lenyddiaeth. Bydd hwn yn dy helpu i leihau ar yr ysgrifennu disgrifiadol sydd yn dy waith.
	Rydw i wedi anelu at ddefnyddio ystod eang yn yr aseiniad yma, gan gynnwys ffynonellau perthnasol a chredadwy rwyf wedi cyrchu fy hunan. 

	Targed 2
	Gwna gysylltiadau rhwng yr arferion rwyt yn eu trafod ac yn eu hargymell a damcaniaethau dysgu rwyt wedi'u hastudio fel rhan o dy fodylau. Er enghraifft, pa gysylltiadau gallet eu gwneud rhwng cynnwys yr aseiniad hwn a damcaniaeth Bronfenbrenner neu Maslow?
	Rwyf wedi edrych am wybodaeth fanwl o gysyniadau ac egwyddorion

	Targed 3
	Prawf-ddarllena dy waith gan ddefnyddio rhaglen megis Cysill er mwyn dy helpu i gwtogi ar fan wallau sy'n bresennol.
	Rwyf wedi gwirio pob rhan o fy ngwaith gan ddefnyddio’r rhaglen Cysill, ac wedi ei ail-wirio eto cyn rhoi’r aseiniad mewn ar Turn It In. 


Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion. Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.
Cyflwyniad
Yn yr aseiniad yma mi fyddai’n edrych ar ddisgybl o’r enw Rhys, sydd yn mynd i Ysgol Gynradd yr Enfys. Ffugenwau yw enw’r disgybl ac enw’r ysgol. Ni seiliais yr aseiniad yma ar ddisgybl nag ysgol go iawn, ond os oeddwn wedi defnyddio disgybl neu ysgol go iawn i seilio fy aseiniad, byddai rhaid i mi sicrhau fy mod yn dilyn canllawiau moesegol BERA i sicrhau cyfrinachedd ac anhysbysrwydd. Yn ôl canllawiau BERA (2018), “social science should respect the privacy, autonomy, diversity, values and dignity of individuals, groups and communities”, a bod y “confidential and anonymous treatment of participants’ data is considered the norm for the conduct of research”. Cytuna’r Cyngor Gweithlu Addysg (2019) bod hyn yn bwysig, wrth ddweud dylai athrawon “ymdrin â gwybodaeth a data mewn modd priodol, gan gymhwyso’r protocolau angenrheidiol yn ymwneud â chyfrinachedd, sensitifrwydd a datgelu”. Yn yr aseiniad, mi fyddai’n edrych ar Rhys a’i anghenion, wrth edrych ar un maes o ddatblygiad yn benodol ac yn edrych ar un ymyrraeth o fy newis gall helpu Rhys gyda’i ddatblygiad yn y maes dysgu a datblygiad hon. Bachgen 8 mlwydd oed ym mlwyddyn 4 yw Rhys. Cafodd ddiagnosis o’r Cyflwr Sbectrwm Awtistiaeth (CSA) pan oedd yn bedair mlwydd oed. Dydy Rhys ddim yn cyrraedd lle disgwylir am ei oedran yn academaidd, ac mae ei athro a’r cynorthwywyr dosbarth yn drwgdybio fod hyn oherwydd ei fod yn ei weld yn anodd canolbwyntio ar adegau, os mae ei synhwyrau yn ei orlethu, fel goleuadau sy’n rhy lachar, neu mae yna ormod o sŵn yn y cefndir. Gwela Rhys e’n anodd canolbwyntio os nad ydy ei hoff Gynorthwywr Addysg yn yr ysgol, mae e’n cynhyrfu ac yn methu canolbwyntio am weddill y diwrnod. Rwyf wedi creu proffil disgybl ar gyfer Rhys (gweler atodiad 1) wrth ddefnyddio gwefannau arbenigol fel gwefan GIG (2019), Awtistiaeth Cymru (2020), a’r National Autistic Society (2021), yn ogystal ag astudiaethau achos a darperir i ni yn ystod y modwl yma. Yn anffodus nid wyf gyda mynediad i’r ddolen gyswllt ar gyfer yr astudiaethau achos yma. Yn ôl Piaget (dyfynnwyd yn Bates, 2019, tud. 20), mae yna 4 cam o ddatblygiad, sef y synhwyraidd weithredol, cynweithredol, gweithredol diriaethol a gweithredol ffurfiol. Yn ôl y theori yma, dylai bod Rhys ar y trydydd cam, sef y cam gweithredol diriaethol. Dywedir bod y cam yma yn digwydd o 7 mlwydd oed hyd at 11 mlwydd oed. Yn ôl Lazarus (2010, dyfynnwyd yn Lefa, 2014, tud.5), mae’r “problem solving and reasoning is powerful enough to last the rest of life” yn y cam hwn. Dydy hyn ddim yn wir am Rhys oherwydd ei fod yn cael trafferth gyda datrys problemau, er ei fod yn greadigol iawn pan mae’n dod i gelf. Yr ymyrraeth mi fyddai’n edrych arno yn yr aseiniad yma yw storïau cymdeithasol. Cafodd storïau cymdeithasol eu creu gan Carol Gray yn 1991, ac maent yn “short descriptions of a particular situation, event or activity, which include specific information about what to expect in that situation and why.” (National Autistic Society, 2020). Dewisais yr ymyrraeth yma gyda’r nod o wella a datblygu sgiliau ymddygiadol Rhys, sydd hefyd yn mynd i gynnwys rhai elfennau o sgiliau cymdeithasol ac emosiynol. Hoffwn hefyd gweld cynnydd yng ngwaith academaidd Rhys wrth iddo ddysgu sut i ganolbwyntio’n well yn y dosbarth. Yn bennaf, mi fyddai’n defnyddio’r storïau cymdeithasol i helpu Rhys i ddelio gyda newidiadau i’w trefn bob dydd, yn ogystal â phethau sydd yn digwydd o ddydd i ddydd, ond sydd yn gallu arwain ato i fynd yn rhwystredig. Mi fyddai’n egluro mwy am fy mhenderfyniad ymyrraeth yn y Prif Gorff.  
Prif Ran
Mae yna sawl damcaniaeth ynglŷn â sut mae plant yn datblygu’n ymddygiadol. Mae damcaniaethwyr wedi bod yn edrych ar sut mae plant yn dysgu ers y blynyddoedd Cyn Crist, gyda Socrates yn un esiampl. Yn ôl Socrates (dyfynnwyd yn Bates, 2019, tud. 1), “learning would only occur as the result of questioning and interpreting the wisdom of others”, a bod “other people were necessary to share the experience and wisdom from which learning could flourish.” Mae hyn yn debyg iawn i ddamcaniaeth mwy cyfredol, sef damcaniaeth Vygotsky (dyfynnwyd yn Bates, 2019, tud. 48) bod “knowledge and thought are constructed through social interaction with family, friends, teachers and peers”, sef Person arall Mwy Gwybodus, a’r enw ar y rhyngweithiad cymdeithasol yma yw’r Parth Datblygiad Procsimol. Wrth gwrs, mae’n rhaid cofio bod rhyngweithiad cymdeithasol yn gallu fod yn her i blant ac oedolion sydd yn dioddef o CSA, ac mae hyn yn wir am Rhys. Mae damcaniaethau Socrates a Vygotsky yn eang, ac yn gallu cael eu cysylltu ag unrhyw maes dysgu, dydyn nhw ddim yn benodol i’r faes ymddygiadol. Tri enw amlwg sydd yn codi yn y maes ymddygiadol yw Pavlov, Skinner a Thorndike. Hoffwn edrych ar Pavlov. Yn ôl MacBlain (2014), wnaeth Pavlov defnyddio cŵn yn ei arbrawf, lle sylwir roedd y cŵn yn poeri wrth y geg pryd bynnag roedd y cynorthwyydd labordy yn cerdded i mewn i’r ystafell. Penderfynodd Pavlov bod y cŵn yn wneud hyn oherwydd roeddent yn disgwyl eu bod yn mynd i gael eu bwydo. Roeddent yn wneud hyn pryd bynnag roeddent yn gweld y cynorthwyydd labordy, hyd yn oed os nag oedd unrhyw fwyd gyda’r cynorthwyydd. Penderfynodd Pavlov bod y cŵn wedi adeiladu cyswllt rhwng y cynorthwyydd a bwyd, ac wedi enwi’r digwyddiad yma’n ‘associated learning’. Dangosa’r llyfr sut all hyn cael ei ddangos mewn plentyn, wrth ddweud bydd plentyn sydd yn gweld ei fam yn sgrechain wrth weld corryn, yn cysylltu corynnod ag ofn, ac felly bydd ef ei hun yn sgrechian y tro nesaf y bydd yn gweld corryn. Dywed y llyfr bod hwn wedi arwain at ddamcaniaethau Thorndike, Watson a Skinner, a bod y damcaniaethwyr yma wedi adeiladu ar syniadau Pavlov.
Mae dilyniant mewn dysgu yn bwysig, ac “mae cynnydd dysgwyr ar hyd continwwm dysgu o 3 i 16 oed yn ganolog i Gwricwlwm i Gymru” (HWB Llywodraeth Cymru, 2020). Seilia’r Cwricwlwm i Gymru’n bennaf ar y ddogfen Dyfodol Llwyddiannus (Donaldson, 2015), sydd yn awgrymu y dylai’r cwricwlwm newydd gael ei drefnu ar ffurf continwwm dysgu, yn hytrach na’r cyfnodau allweddol sydd yn bodoli yn y cwricwlwm presennol a dylai strwythur y cwricwlwm “hybu dilyniant yn y dysgu gan blant a phobl ifanc.” Dywed y wefan HWB Llywodraeth Cymru (2020) hefyd bod “asesu yn chwarae rhan sylfaenol o ran galluogi pob dysgwr unigol i wneud cynnydd, a hynny ar gyflymder priodol, gan sicrhau ei fod yn cael ei gefnogi a’i herio’n briodol.” Dywed Donaldson yn y ddogfen Dyfodol Llwyddiannus (2015) “dylai dyfnder a dilyniant mewn dysgu gael eu disgrifio drwy Gamau Cynnydd”, ac felly rwy’n gweld o’r dyfyniad yma, yn ogystal â’r dair ddyfyniad blaenorol bod cynnydd a dilyniant mewn dysgu ynghlwm â'i gilydd. Mae gan Geiriadur Caergrawnt (2021) rhestr o wahanol ystyron ar gyfer y gair cynnydd, gan gynnwys “movement to an improved or more developed state, or to a forward position”, “to improve or develop in skills, knowledge, etc.”, a “to move forward.” Hoffwn edrych yn benodol ar yr ystyr olaf, o symud ymlaen. I gysylltu hyn â'r Cwricwlwm i Gymru 2022, gall hyn golygu symud ymlaen ar y continwwm dysgu sydd yn ganolog i’r Cwricwlwm. Felly, dim ond wrth edrych ar y ddwy ddogfen yma, mae’n blaen i weld pwysigrwydd dilyniant a chynnydd yn y byd Addysg, sydd wedi ei amlygu yn y Cwricwlwm i Gymru.
Hoffwn edrych nawr ar fy ymyrraeth ddewisol a beth yn gwmws yw e, ac egluro pam dewisais yr ymyrraeth yma, cyn symud ymlaen i edrych ar sut yn gwmws bydd yr ymyrraeth yn cael ei weithredu. Fel soniais yn barod, mae storïau cymdeithasol wedi ei greu gan Carol Gray yn 1991, i helpu plant â CSA i baratoi am wahanol sefyllfaoedd. Dywed y wefan National Autistic Society (2020) bod storïau cymdeithasol yn "present information in a literal, 'concrete’ way, which may improve a person’s understanding of a previously difficult or ambiguous situation or activity.” Eglura’r wefan sut mae storïau cymdeithasol yn gweithio, wrth esbonio bod darparu gwybodaeth am beth gall digwydd mewn gwahanol sefyllfaoedd, a darparu canllawiau am sut i ymddwyn mewn gwahanol sefyllfaoedd yn “increase structure in a person’s life”, sydd, fel rwyf wedi nodi ym Mhroffil Disgybl Rhys, yn rhan bwysig o fywyd person sydd â CSA. Mae gan y wefan enghraifft o stori gymdeithasol (gweler atodiad 2), sydd yn gallu cael ei ddefnyddio i egluro sut i rannu i blentyn sydd â CSA. Mae dyfeisiwr storïau cymdeithasol hefyd wedi ysgrifennu sut i greu stori gymdeithasol (Gray, 2015) Yn ôl ei llyfr, mae yna 10 cam feini prawf, sef:
1. The Goal
2. Two-Step Discovery
3. Three Parts and a Title
4. FOURmat Makes it Mine
5. Five Factors Define Voice and Vocabulary
6. Six Questions Guide Story Development
7. Seven is About Sentences
8. A GR-EIGHT Formula
9. Nine Makes it Mine
10. Ten Guides to Implementation
Wrth gwrs, cyn dechrau defnyddio unrhyw ymyrraeth gydag unrhyw blentyn, mae’n bwysig cael caniatâd rhieni i ddefnyddio’r ymyrraeth gyda’u plentyn. Ac, ar ôl derbyn caniatâd rhieni Rhys, mae’n bwysig bod Rhys yn ymgymryd â’r ymyrraeth, ac felly mi fydd yn syniad i ddefnyddio cyfrifiaduron i ddangos y storïau cymdeithasol i Rhys gan fod hyn yn un o’i ddiddordebau a’i hoffterau, a welir yn ei broffil disgybl (gweler atodiad 1). Bydd hyn yn syniad da oherwydd bydd yn wneud y storïau cymdeithasol yn fwy diddorol i Rhys ac yn ennill ei gyfranogiad. Hoffwn symud yn ôl nawr i 10 cam feini prawf Gray. Mae’r ffordd mae hi wedi enwi’r 10 cam yma, y ffordd o enwi pob un yn ôl y rhif cyfatebol, yn eu gwneud yn hawdd cofio. Ond, mae angen mwy o wybodaeth na dim ond yr enwau i ddeall yn iawn beth sydd i ddisgwyl o bob cam. Mi fyddai’n cysylltu pob cam gyda fy nisgybl Rhys, ac yn ysgrifennu’r camau fel bydden i’n paratoi i ysgrifennu stori gymdeithasol ar gyfer Rhys. Felly, wrth feddwl am y nod, mae angen cofio mai’r nod yw rhannu gwybodaeth gywir wrth ddefnyddio cynnwys, fformat a llais sydd yn ddisgrifiadol, ystyrlon ac yn addas i Rhys. Y wybodaeth yn yr achos yma byddai ynglŷn ag ymddygiad, a pharatoi Rhys ar gyfer wahanol sefyllfaoedd gall achosi ‘meltdown’ iddo. Y cam nesaf, wrth gadw’r nod mewn golwg yw casglu gwybodaeth berthnasol i ddeall Rhys, ac i ddeall ei sgiliau ymddygiadol a sut byddai’n ymateb i wahanol sefyllfaoedd. Wrth gofio hyn, bydd wedyn angen dethol a dewis pa wybodaeth byddai’n cael eu cynnwys yn y stori gymdeithasol. I wneud hyn, mae angen ystyried sut byddai sefyllfa yn teimlo i Rhys, a bydd hefyd angen rhoi clod i Rhys am beth mae’n neud yn dda. Er enghraifft, os oeddwn yn ysgrifennu stori gymdeithasol i baratoi Rhys i adael ei fam yn y bore, bydden yn cynnwys gwybodaeth fel teimladau Rhys (tristwch, dicter, pryder), beth fyddai Rhys fel arfer yn gwneud yn y sefyllfa yna (cicio, bwrw, crafu, sgrechain), sut mae gweithredoedd Rhys yn wneud iddo deimlo, yn ogystal â sut mae’n wneud i’w fam i deimlo (drist), beth fydd angen i Rhys wneud yn lle cicio a bwrw (angen stopio a defnyddio dwylo caredig), sut bydd Rhys a’i fam yn teimlo pan na fydd Rhys yn cicio a bwrw (hapus, barod ar gyfer diwrnod o ysgol), a gwobr am ddefnyddio ymddygiad da, gall ysgogi Rhys i ymddwyn yn dda fwy o’r amser (amser i chwarae ar y cyfrifiadur). Dywed y trydydd cam bod angen cyflwyniad, corff a chasgliad ar stori gymdeithasol. Fy nghyflwyniad yw’r pwynt gyntaf, yn egluro beth mae Rhys yn wneud pan mae’n teimlo’n bryderus am adael ei fam. Ychwanega'r’ corff rhagor o gyd-destun, ac mae’r casgliad yn gorffen wrth edrych nôl ar y sefyllfa wnaeth seilio’r stori, sef ymddygiad Rhys pan mae’n rhaid iddo adael ei fam. Y cam nesaf yw edrych ar fformat y stori, wrth ystyried hyd y stori, hyd y brawddegau, y math o eirfa sydd yn cael eu defnyddio, a diddordebau Rhys. I benderfynu hyn, mae angen ystyried oedran a gallu Rhys, ac i gofio am ei ddiddordebau. Nesaf, mae angen meddwl am yr iaith sydd yn cael ei ddefnyddio, a’i ysgrifennu yn y person 1af, defnyddio tôn positif a gadarnhaol, meddwl am ba amser i’w ysgrifennu (presennol, gorffennol, dyfodol) a sicrhau bod yr ystyr yn glir. Y cam nesaf i feddwl am y chwe chwestiwn, ble, pryd, pwy, beth, sut a pham. Wrth gwrs, mae’n rhaid bod y cwestiynau yma i wneud gyda’r stori, felly ar gyfer Rhys fydden i’n dweud am adael Mam yn y bore i fynd i’r ysgol i ateb rhai o’r cwestiynau yma. Y cam nesaf yw meddwl am y brawddegau, ac i feddwl am ffactorau allanol, yn ogystal â theimladau mewnol Rhys. Cyn gorffen y stori gymdeithasol, mae’n bwysig ei ddarllen drosto i sicrhau ei fod yn cwrdd â'r meini prawf. Ysgrifennais stori gymdeithasol llawn ar gyfer sefyllfa Rhys, gan ddefnyddio’r meini prawf uchod (gweler atodiad 3). Wrth gwrs, mae’n rhaid ystyried bydd y gwaith ddim wedi gorffen unwaith bydd y stori wedi ei greu. Bydd rhaid cadw llygad ar yr ymyrraeth, ac ar Rhys a’i sgiliau ymddygiadol i sicrhau bod yr ymyrraeth yn cael yr effaith dymunol. Galwa erthygl gan Karkhaneh et al. (2010, tud. 642) hyn yn “important component, irrespective of how the social story is presented.” Yn ôl yr erthygl, mae “progress is usually monitored by the caregivers based on the change in frequency and intensity of the targeted behaviour.”
Penderfynais ddewis sgiliau ymddygiadol Rhys fel fy maes i ddatblygu oherwydd ffeithiau dysgais yn narlith wedi ei seilio ar CSA. Yn ôl y ddarlith, sydd wedi ei gyfeirnodi fel cael ei ffeithiau o’r wefan National Autistic Society (2015), “mae dros 40% o blant a CSA wedi cael eu bwlio yn yr ysgol.” Ceisiais edrych am yr ystadegau yma fy hunan ar y wefan yma, ond doeddwn fethu cael gafael ynddyn. Dysgais yn y ddarlith yma bod “un o bob 5 plentyn ag CSA wedi cael ei eithrio o’r ysgol, nifer mwy nag unwaith.” Dywed y wefan National Autistic Society (2021), bod plant â CSA yn gallu bod yn fwy bregus i fwlio oherwydd eu trafferth i gyfathrebu, neu oherwydd dydyn ddim yn deall rheolau cymdeithasol, neu yn fwy penodol i ymddygiad, oherwydd eu bod yn dangos ymddygiad rhwystredig, sydd yn rhywbeth dydy plant eraill ddim yn deall. Teimlaf fod Rhys yn fwy tebygol i gael ei wahardd o’r ysgol oherwydd ei ymddygiad yn ystod ‘meltdown’, lle mae’n rhoi ei hunan ac eraill mewn risg o niwed. Dewisais storïau cymdeithasol yn arbennig oherwydd maent yn gallu helpu Rhys i baratoi yn well ar gyfer pethau sydd yn gallu achosi ‘meltdown’, fel “changes to routine and unexpected or distressing events” (National Autistic Society, 2020), ac fel strategaeth ymddygiadol, fel “what to do when angry.” Gall y storïau helpu Rhys i ddysgu beth i wneud pan mae e’n teimlo’n rhwystredig ac wedi cynhyrfu yn lle niweidio ei hun ac eraill, bydd yn dysgu am ganlyniadau ei weithredoedd. 
Dangosir proffil disgybl Rhys ei fod yn mwynhau defnyddio cyfrifiaduron, a bod ei fam wedi dweud ei fod yn tawelu ac yn ymlacio pan ei fod yn defnyddio’r cyfrifiadur gartref. Felly, er mwyn ysgogi Rhys i ymgymryd â’r storïau cymdeithasol, byddai’n syniad i ddefnyddio’i hoffter o gyfrifiaduron i godi ei gyfranogiad ac i ennyn ei ddiddordeb yn y storïau. Yn ôl University College London (2017), mae “computer-assisted SS (social stories) are effective in improving target behaviours associated with social skills for children with ASD (Autism Spectrum Disorder).” Yn ôl y wefan yma, mae storïau cymdeithasol ar gyfrifiadur ac ar bapur yn effeithiol iawn gyda phlant â CSA. Awgryma’r wefan bod pobl yn dewis un dros y llall ambell waith oherwydd adnoddau ac ymarferoldeb, sydd yn rhywbeth mi fyddai’n edrych arno mewn mwy o ddyfnder mewn rhan arall o'r Prif Gorff. Yn ôl Ploog et al. (2013, dyfynnwyd yn University College London, 2017, tud. 4), mae’r rhan fwyaf o blant â CSA “show a preference towards computer-based instruction”, sydd, yn ôl y wefan, yn awgrymu gall cyfrifiaduron cael fwy o effaith na fersiynau sydd ar bapur. Wrth ddarllen y gwaith ymchwil yma, ac wrth ystyried diddordeb Rhys mewn cyfrifiaduron a’r effaith cadarn mae cyfrifiaduron yn cael ar Rhys, mi fyddai’n defnyddio cyfrifiaduron i gyflwyno’r storïau cymdeithasol iddo. Wrth gynllunio'r ymyrraeth yma, mae hefyd angen ystyried pwy fydd yn gyfrifol amdano, a phryd a ble bydd yr ymyrraeth yn cael ei gynnal. Yn ôl National Autistic Society (2020), sydd yn dyfynnu Carol Gray, mae angen cynllunio “how often, and where, the story will be shared with the person” i ddefnyddio storïau cymdeithasol yn effeithiol. Bydd yna amserlen benodol i bryd bydd yr ymyrraeth yn cael ei ddefnyddio ar adegau, ond bydd hefyd adegau lle bydd stori yn cael ei gyflwyno heb ei baratoi. Ond, hyd yn oed os mae amser ymyrraeth wedi ei drefnu, dylid dim ond ei gynnal os mae Rhys wedi ymlacio, a heb gynhyrfu. Yn ôl y wefan National Autistic Society (2020), i sicrhau bod y storïau yn effeithiol, bydd angen sicrhau bod y stori yn cael ei gyflwyno i Rhys pryd mae pawb yn dawel ac wedi ymlacio. Un ffordd o gyflwyno’r stori yw trwy ddweud “I have written this story for you. It is about thunderstorms. Let’s read it together now.” (National Autistic Society 2020) I bersonoli fe i Rhys, i gofio am ei sefyllfa o gasáu synau uchel fel larymau a’i hoffter o gyfrifiaduron, gallwn ddweud ‘Rydw i wedi ysgrifennu stori i ti. Mae e amdano larymau uchel. Dere i ni ddarllen e gyda’n gilydd ar y cyfrifiadur.’ Hoffwn ddefnyddio’r stori gymdeithasol am wahanu wrth Mam i ddisgrifio pa mor aml, a phryd, bydd angen i’r stori yma cael ei ddefnyddio. Bydd gwahanol storïau yn cael eu defnyddio ar adegau gwahanol. Gall Rhys a’i fam ddarllen y stori gartref y noswaith cyn ysgol, ac eto yn y bore cyn gadael y tŷ. Ac yna, gall Rhys a’i gynorthwyydd ddarllen y stori pryd bydd Rhys wedi cyrraedd yr ysgol ac wedi setlo. Os wnaeth Rhys gynhyrfu a dechrau cicio a bwrw, bydd y stori yn ei atgoffa o ba ddymuniad dylai fod wedi dangos, ac i’w ddangos effaith ei weithredoedd. Os wnaeth Rhys ddim cynhyrfu, a gadael ei fam yn llwyddiannus ac yn hapus, bydd y stori yn ei longyfarch ei fod wedi llwyddo ac yn ei atgoffa ei fod yn bwysig i beidio cynhyrfu. Ar ddechrau’r ymyrraeth, pryd bydd Rhys dal yn dod i’r arfer a’r storïau cymdeithasol, mi fyddai’n syniad i ddefnyddio’r storïau'n fwy aml. Bydd hyn hefyd yn adeiladu ei ddealltwriaeth o pam mae angen ymddwyn yn y ffordd yma. Ond, fel mae Rhys yn dod i’r arfer o bwyllo a pheidio cicio a bwrw, mi fydd hi’n bosib gostwng pa mor aml bydd y stori yn cael ei ddefnyddio. Er mwyn monitro hyn, byddai’n syniad i gael adolygiad o’r ymyrraeth bob pythefnos. Ac felly, y bobl fydd yn gyfrifol am yr ymyrraeth yma bydd rhieni Rhys, yn bennaf Mam, cynorthwyydd dosbarth Rhys, a’r athrawes dosbarth. Fel soniais eisoes, “progress is usually monitored by the caregivers based on the change in frequency and intensity of the targeted behaviour.” (Karkhaneh, 2010, tud. 642)
Gallwn edrych ar Vygotsky fel damcaniaethwr ar gyfer yr ymyrraeth yma. Rwyf wedi esbonio’n barod beth yn gwmws yw theori Vygotsky, ond mae ei theori yn clymu mewn gyda’r ymyrraeth oherwydd y defnydd o oedolion i gefnogi Rhys. Mae’r oedolion yma yn Berson arall Mwy Gwybodus i Rhys, ac maent yn rhannu eu “knowledge and thought” (Bates, 2019, tud. 48) trwy’r “social interaction” o ddarllen gyda’i gilydd. 
Hoffwn gloi’r prif gorff wrth ystyried cryfderau a chyfyngiadau’r ymyrraeth yma, ac ystyried pethau fel cost, adnoddau, amser, hyfforddiant ac ymglymiad rhieni. Yn ôl University College London (2017), mae storïau cymdeithasol yn cael eu defnyddio ar led yn ysgolion ar gyfer plant â CSA oherwydd eu “cost-effectiveness, ease of administration and ability to be personalised to support real-world problems for the individual child.” Maent hefyd yn dyfynnu Golan a Baron-Cohen (2006, dyfynnwyd yn University College London, 2017, tud. 4), wrth ddweud eu bod wedi dadlau bod “computer interventions are highly standardised and yet can be individualised so that children can work at their own pace and ability”. Dywed bod hyn yn ddefnyddiol yn y dosbarth oherwydd amser cyfyngedig athrawon. Ond, gall hyn hefyd fod yn gyfyngiad oherwydd byddai darparu pob plentyn â chyfrifiadur yn gallu codi costau mawr. Dywed erthygl gan Karkhaneh et al. (2010, tud. 642) gall storïau cymdeithasol cael eu darllen gan Rhys ei hunan, neu gall rhywun eu darllen iddo fe, neu gall y stori cael ei gyflwyno trwy sain neu fideo, neu trwy raglennu ar y cyfrifiadur. Meddylia hyn bod storïau cymdeithasol yn hyblyg yn sut gallant cael eu cyflwyno. Mae hyn yn bwysig wrth ystyried bod anghenion pob un person yn wahanol, yn cynnwys pobl sydd â CSA, ac felly gallant ddewis y ffurf gorau iddyn nhw.  
Wrth ystyried cryfderau a chyfyngiadau’r ymyrraeth, hoffwn edrych ar adnoddau, cost, amser, hyfforddiant ac ymglymiad rhieni. Yr adnoddau sydd angen ar gyfer yr ymyrraeth yma yw cyfrifiaduron a phapur ac inc. Gan fod Rhys yn mwynhau defnyddio cyfrifiaduron ac yn tawelu wrth eu defnyddio, byddwn yn defnyddio cyfrifiaduron fel ein dull yn yr ysgol. Mae’r rhan fwyaf o ysgolion gyda chyfrifiaduron yn yr oes fodern yma, felly dydy hyn ddim yn broblem. Rydyn hefyd yn gwybod bod gan Rhys gyfrifiadur gartre, felly allwn e-bostio’r storïau cymdeithasol i’w rhieni i ddefnyddio gartref. Soniais yn barod bod cost yr ymyrraeth yma’n isel, ac mae hyn oherwydd bod gan yr ysgol yr adnoddau sydd angen yn barod, felly ni fydd angen prynu rhywbeth newydd ar gyfer cynnal yr ymyrraeth yma. Dydw i ddim eisiau i Rhys i golli unrhyw wersi i wneud yr ymyrraeth yma, felly mae ffeindio’r amser yn ystod oriau ysgol yn broblem. Dydw i hefyd ddim eisiau ei gadw tu fewn amser egwyl i wneud yr ymyrraeth, oherwydd mae’n well gen i fod e allan gyda gweddill y plant. Does dim angen unrhyw hyfforddiant i wneud yr ymyrraeth hon, mae cael y 10 cam feini prawf yn ddigon i ysgrifennu’r storïau, a sicrhau bod y storïau yn cwrdd â'r meini prawf yma. Mae'r ymyrraeth hefyd yn bositif o ran ymglymiad rhieni oherwydd rydyn yn gofyn i’r rhieni i wneud yr ymyrraeth gartref gyda Rhys hefyd.
Diweddglo
Felly, yn yr aseiniad yma, edrychais ar ddatblygiad plentyn, gan ganolbwyntio’n fanylach ar y Cyflwr Sbectrwm Awtistiaeth (CSA), ac edrychais yn fanylach eto ar yr agwedd o ymddygiad o fewn y CSA, a sut gall yr ymyrraeth ddewisol fod o fudd yn y maes yma. Edrychais hefyd ar gynnydd plant, ac ar ddilyniant mewn dysgu, a chysylltu’r agweddau yma â'r Cwricwlwm i Gymru 2022. Archwiliais i wahanol ddamcaniaethwyr ac edrych ar sut mae eu damcaniaethau yn cysylltu a chytuno. Edrychais yn fanylach ar yr ochr ymarferol o’r ymyrraeth, wrth ystyried sut byddai’r ymyrraeth yn cael ei weithredu, gan edrych ar beth yw’r ymyrraeth, pwy fyddai’n gyfrifol am yr ymyrraeth a phryd a ble byddai’r ymyrraeth yn cael ei gynnal. Archwiliais yn ddyfnach eto mewn i’r ymyrraeth wrth ystyried y cryfderau a’r cyfyngiadau sydd yn bodoli yn yr ymyrraeth yma.  
Hoffwn gloi wrth edrych ar y camau nesaf gall cael eu hystyried ar gyfer yr ymyrraeth yma, yn benodol i Rhys, ond hefyd i ddisgyblion eraill a staff yr ysgol. Hoffwn ystyried yn gyntaf y budd o gyflwyno’r ymyrraeth ar draws yr ysgol gyfan. Rwyf wir yn credu byddai plant eraill sydd â CSA yn yr ysgol yn gweld budd wrth ddefnyddio storïau cymdeithasol. Mae storïau cymdeithasol yn gallu cael eu defnyddio ar gyfer ystod o feysydd datblygu, ond maent yn gymorth yn enwedig i ddatblygiad personol, cymdeithasol ac ymddygiadol. Rhywbeth mae nifer eang o bobl sydd â CSA yn profi yw camddeall rheolau cymdeithasol, ac mae llawer hefyd yn mynd i deimlo’n rhwystredig os maent yn cael ‘meltdown’. Gall ‘meltdown’ digwydd oherwydd amryw o resymau ac yn cynhyrfu plant ag oedolion sydd â CSA. Rwy hefyd yn meddwl ei fod yn bwysig i ymestyn y storïau cymdeithasol i gynnwys plant sydd ddim wedi cael diagnosis o CSA, naill ai plant sydd wedi derbyn diagnosis o ryw anhwylder arall, neu blant sydd yn ‘niwrotypical’, ond sydd efallai yn cael trafferth i reoli eu teimladau a’u hemosiynau, neu sydd efallai yn cael trafferth i gymdeithasu â phobl eraill, naill ai teulu a ffrindiau, neu ddieithriaid. Rwy’n credu bydd y storïau cymdeithasol o fudd i’r plant yma oherwydd bod y storïau yn dysgu mewn ffordd sut i fihafio yn y gymdeithas, a bydd hyn yn helpu ei sgiliau cymdeithasol fel sut i fihafio gyda phobl eraill, yn ogystal â rhoi cymorth iddynt hwy ynglŷn â beth i wneud pan maent yn cynhyrfu ac yn teimlo’n rhwystredig. Bydd y storïau cymdeithasol yn eu helpu nhw i ymdopi gyda’r sefyllfa yma ac yn dysgu nhw sut i ddod dros y sefyllfa yma’n well. Hoffwn hefyd edrych ar gynnwys rhieni yn yr ymyrraeth yma. Rwyf wedi dweud eisoes ei fod yn syniad bod rhieni Rhys yn cael copi o’r storïau cymdeithasol sydd yn cael eu defnyddio yn yr ysgol gyda Rhys, fel eu bod yn gallu mynd trwy’r storïau gartref i’w paratoi ar gyfer gwahanol ddigwyddiadau. Mae’n syniad, er enghraifft, i fam Rhys i fynd trwy’r stori sydd yn ei helpu i wahanu wrth ei fam yn y boreau, yn y nos ac yn y bore, fel bod Rhys yn gwybod beth i ddisgwyl, ac fel ei fod yn ymwybodol ac yn cael ei atgoffa o ganlyniadau ei weithredoedd, fel y sgrechian, y bwrw a’r cicio. Os mae Rhys yn fwy ymwybodol o’r canlyniadau a sut mae’n wneud i’w fam teimlo, yn ogystal â chael ei atgoffa o sut mae'r sefyllfa yn wneud i Rhys ei hun i deimlo, mi fydd yn llai tebygol o ymddwyn yn y ffordd yma. Ac felly, mae yna fodd bod pob rhiant sydd â phlant neu blentyn yn defnyddio’r ymyrraeth yma i gael copi o’r storïau cymdeithasol sydd yn cael eu defnyddio gyda’u plant. Gall y copïau cael eu he-bostio at rieni, i gael eu defnyddio ar y cyfrifiadur gartref, neu gael eu printio allan gartref, neu gall yr ysgol ddosbarthu copïau wedi eu printio, ond bydd hyn yn dod â phryder cost os mae llawer o blant yn mynd i ddefnyddio’r ymyrraeth.  
Nifer o eiriau: 4380

Atodiadau
Atodiad 1 - Proffil Disgybl Rhys
Mae Rhys yn 8 mlwydd oed ac ym mlwyddyn 4.  
Mae Rhys wedi derbyn diagnosis o’r Cyflwr Sbectrwm Awtistiaeth ers roedd yn bedair blwydd oed. Mae gan Rhys rhieni cefnogol, ac mae ganddo chwaer ym mlwyddyn 6, a brawd ym Mlwyddyn 1. Mae Rhys yn ei weld yn benodol o anodd i wahanu wrth ei fam, ac yn profi ‘meltdown’ gan ei fod yn methu ymdopi â’r sefyllfa pan mae’n rhaid iddyn nhw wahanu yn y bore. Yn ystod ‘meltdown’, mae Rhys yn teimlo’n rhwystredig ac yn gweiddi a llefn, bwrw a chicio pobl o’u gwmpas, ac yn bwrw a chrafu ei hun. Mae Rhys yn dangos diddordeb cryf iawn yn Celf, ac mae e hefyd i weld yn mwynhau gwyddoniaeth a dysgu am wahanol anifeiliaid. Mae Rhys hefyd yn hoff iawn o ddefnyddio cyfrifiadur, ac mae ei fam wedi dweud wrthym ei fod yn hoff iawn o ddefnyddio’r cyfrifiadur gartref a bod hyn yn ei ymlacio. Dydy Rhys ddim yn mwynhau gwersi Ymarfer Corff na Cherddoriaeth, gan nad ydy yn hoff o synau uchel fel canu, cerddoriaeth neu offerynnau. Mae Rhys yn hoff iawn o drefn, ac yn hoffi gwybod beth sydd yn digwydd a phryd, ac mae calendr y dosbarth yn gymorth mawr iddo gyda hyn. Mae Rhys yn hoff o chwarae ar ben ei hun, a dydy e ddim yn dangos unrhyw ddiddordeb mewn chwarae gyda phlant eraill sydd yn ei ddosbarth. Mae hyn yn ei wneud yn anodd i Rhys i ddatblygu cyfeillgarwch â phlant eraill, ynghyd â’i drafferth i gymryd tro ac i rannu, sydd yn aml yn arwain at blant eraill yn cynhyrfu. Dydy Rhys ddim i weld i fod yn ymwybodol o deimladau plant eraill, a dydy plentyn arall yn llefn ddim i weld i gael unrhyw effaith ar Rhys. Pan mae athrawes yn atgoffa Rhys ei fod yn bwysig i rannu, mae Rhys yn mynd yn grac iawn  ac yn dechrau gweiddi a bwrw. Mae Rhys yn tynnu at un Cynorthwyydd Addysgu yn benodol, ac yn ei weld yn anodd os nad ydy’r Cynorthwyydd Addysgu yna yn ysgol am ba bynnag rheswm, sydd yn aml yn arwain at ‘meltdown’.  
Datblygiad Corfforol
Mae Rhys yn medru dala pêl fawr os mae yn canolbwyntio. Mae Rhys yn medru dal pensil fel y disgwylir. 
Datblygiad Gwybyddol
Does gan Rhys ddim diddordeb mewn dysgu ffeithiau am ddigwyddiadau hanesyddol er enghraifft, ond mae’n diddori mewn dysgu ffeithiau newydd am wahanol anifeiliaid, yn enwedig am bengwiniaid. Mae Rhys yn ei weld yn anodd defnyddio ei ddychymyg i ddatrys problemau. Mae Rhys yn ei weld yn anodd canolbwyntio am adegau hir, yn enwedig os mai adegau hir o rywun yn siarad ydy.  
Mae gan Rhys dychymyg da ac mae yn greadigol iawn
Datblygiad Emosiynol
Mae Rhys yn ei weld yn anodd gwahanu wrth ei fam, ac yn cael ‘meltdown’ yn aml oherwydd hyn.  
Mae Rhys yn ei weld yn anodd meddwl sut mae pobl eraill yn teimlo neu sut maent yn mynd i ymateb i sefyllfa benodol  
Dydy Rhys ddim yn hoff o synau uchel, fel plant eraill yn sgrechain ar yr iard chwarae, neu sŵn larwm neu gloch yr ysgol, ac mae e’n profi ‘meltdown’ os mae’r synwyriadau yma’n mynd yn ormod iddo.
Datblygiad Cymdeithasol
Dydy Rhys ddim yn cymdeithasu gyda phlant eraill, ac yn mwynhau bod ar ei ben ei hun yn lle. 
Mae Rhys yn tynnu at un cynorthwyydd dosbarth yn arbennig, ac yn cynhyrfu a chael ‘meltdown’ yn aml os nad ydy’r cynorthwyydd yn ysgol ar ryw ddiwrnod.  
Mae Rhys yn ei weld yn anodd ddechrau chwarae gyda phlant eraill, neu ymuno a phlant sydd yn chwarae yn barod 
Mae Rhys yn ei weld yn anodd cymryd tro ac i rannu 
Mae Rhys yn ei weld yn anodd deall iaith corff rhywun arall, ynghyd ag ystumiau maent yn defnyddio 
Dydy e ddim yn gwneud cyswllt llygad wrth gynnal sgwrs
Mae e’n ei weld yn anodd deall hiwmor a choegni, ac yn cymryd popeth yn llythrennol 
Gan ei fod yn cymryd popeth yn llythrennol, mae’n cael anhawster deall idiomau, dywediadau ac ymadroddion 
Mae Rhys yn ei weld yn anodd datblygu cyfeillgarwch â phlant eraill 
Dydy Rhys ddim yn hoff o fân siarad, ac yn hoffi siarad ffeithiol yn lle 
Mae Rhys yn hoff o wybod beth sy’n digwydd a phryd, ac yn gweld calendr y dosbarth yn cymorth mawr gyda hyn 
Mae Rhys yn hoff o gadw at drefn, ac yn cynhyrfu os oes unrhyw newid i’r drefn ddisgwyliedig
Atodiad 2 – Enghraifft o Stori Cymdeithasol (National Autistic Society, 2020)
My toys.
My toys belong to me. They are mine.
Many of my toys were given to me.
Some of my toys have my name on them.
I may play with my toys or share them with someone.
I have toys that are mine.
Atodiad 3 – Stori Cymdeithasol ar gyfer Rhys i’w baratoi i adael ei fam yn y boreau.
Pan ddwi’n teimlo’n bryderus am adael Mam yn y bore i fynd i’r ysgol, rydw i’n ei chicio’i a’i fwrw. 
Mae hyn yn gwneud i fi a Mam i deimlo’n drist. 
Pan ddwi’n teimlo fel cicio a bwrw Mam, mae’n rhaid i mi stopio a defnyddio dwylo caredig. 
Mae hyn yn gwneud fi a Mam yn hapus, a dwi’n barod ar gyfer diwrnod o ysgol. 
Rydw i’n cael chwarae ar y cyfrifiadur am ddod i’r ysgol yn hapus. 
Mae’n bwysig peidio cicio na bwrw i ddangos fy mhryder.

